CELEX: 32015R0232
Language: sl
Date: 2015-02-13 00:00:00
Title: Izvedbena uredba Komisije (EU) 2015/232 z dne 13. februarja 2015 o spremembi Izvedbene uredbe (EU) št. 540/2011 glede pogojev za odobritev aktivne snovi bakrove spojine  Besedilo velja za EGP

14.2.2015   
            
            
               SL
            
            
               Uradni list Evropske unije
            
            
               L 39/7
            
         IZVEDBENA UREDBA KOMISIJE (EU) 2015/232
   z dne 13. februarja 2015
   o spremembi Izvedbene uredbe (EU) št. 540/2011 glede pogojev za odobritev aktivne snovi bakrove spojine
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Aktivna snov bakrove spojine je bila z Direktivo Komisije 2009/37/ES (2) vključena v Prilogo I k Direktivi Sveta 91/414/EGS (3) pod pogojem, da zadevne države članice zagotovijo, da prijavitelj, na čigar zahtevo so bile bakrove spojine vključene v navedeno prilogo, predloži nadaljnje potrditvene informacije o tveganju vdihavanja ter o oceni tveganja za neciljne organizme ter tla in vodo.
            
         
               (2)
            
            
               Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).
            
         
               (3)
            
            
               Prijavitelj je Franciji, državi članici poročevalki, v za to določenem roku predložil dodatne informacije v obliki študij o tveganju vdihavanja ter o oceni tveganja za neciljne organizme ter tla in vodo.
            
         
               (4)
            
            
               Francija je ocenila dodatne informacije, ki jih je predložil prijavitelj. Svojo oceno je v obliki dodatka k osnutku poročila o oceni 8. junija 2012 predložila drugim državam članicam, Komisiji in Evropski agenciji za varnost hrane (v nadaljnjem besedilu: Agencija).
            
         
               (5)
            
            
               Komisija se je posvetovala z Agencijo, ki je svoje mnenje o oceni tveganja bakrovih spojin predstavila 22. maja 2013 (5).
            
         
               (6)
            
            
               Komisija je prijavitelja pozvala, naj predloži pripombe na poročilo o pregledu za bakrove spojine.
            
         
               (7)
            
            
               Komisija je glede na dodatne informacije, ki jih je predložil prijavitelj, menila, da zahtevane nadaljnje potrditvene informacije niso bile predložene v celoti in da zlasti posebna določba iz vrstice 277 dela A Priloge k Izvedbeni uredbi (EU) št. 540/2011, ki zadeva programe spremljanja onesnaženja z bakrom, ne zadostuje za sklepanje o oceni tveganja za okolje.
            
         
               (8)
            
            
               Potrjeno je, da se aktivna snov bakrove spojine šteje za odobreno v skladu z Uredbo (ES) št. 1107/2009. Zlasti je primerno zahtevati, da prijavitelj predloži Komisiji, Agenciji in državam članicam program spremljanja za območja, kjer je onesnaženje tal in vode (vključno z usedlinami) z bakrom zaskrbljujoče ali lahko postane zaskrbljujoče, da se preveri, ali so za preprečitev kakršnega koli nesprejemljivega vpliva na okolje potrebne nadaljnje omejitve uporabe. Predložiti bi bilo treba tudi rezultate navedenega programa spremljanja.
            
         
               (9)
            
            
               Najvišje vsebnosti za nekatere težke kovine, kot so določene v vrstici 277 dela A Priloge k Izvedbeni uredbi (EU) št. 540/2011, so bile po pomoti določene z napačnimi merskimi enotami, ki so drugačne od merskih enot iz ustreznih specifikacij FAO. Zato bi bilo treba popraviti najvišjo vsebnost, določeno v Prilogi k navedeni izvedbeni uredbi.
            
         
               (10)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (11)
            
            
               Državam članicam bi bilo treba zagotoviti čas za spremembo ali preklic registracij fitofarmacevtskih sredstev, ki vsebujejo bakrove spojine.
            
         
               (12)
            
            
               Za fitofarmacevtska sredstva, ki vsebujejo bakrove spojine in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi to obdobje moralo trajati največ osemnajst mesecev po začetku uporabe te uredbe.
            
         
               (13)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 do 6. septembra 2015 po potrebi spremenijo ali prekličejo veljavne registracije fitofarmacevtskih sredstev, ki vsebujejo bakrove spojine kot aktivno snov.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 6. septembra 2016.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. februarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2009/37/ES z dne 23. aprila 2009 o spremembi Direktive Sveta 91/414/EGS zaradi vključitve klormekvata, bakrovih spojin, propakvizafopa, kvizalofopa-P, teflubenzurona in zeta-cipermetrina kot aktivnih snovi (UL L 104, 24.4.2009, str. 23).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (5)  Conclusion on the peer review of the pesticide risk assessment of confirmatory data submitted for the active substance Copper (I), copper (II) variants namely copper hydroxide, copper oxychloride, tribasic copper sulfate, copper (I) oxide, Bordeaux mixture (Sklep o strokovnem pregledu ocene tveganja pesticidov na podlagi potrditvenih podatkov, predloženih za aktivno snov bakrove (I) in (II) spojine, in sicer bakrov hidroksid, bakrov oksiklorid, trivalentni bakrov sulfat, bakrov (I) oksid, bordojska mešanica). EFSA Journal 2013; 11(6):3235, str. 40, doi:10.2903/j.efsa.2013.3235. Na voljo na spletu: www.efsa.europa.eu/efsajournal.htm.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 277 o aktivni snovi bakrove spojine nadomesti z naslednjim:
      
         
                     Št.
                  
                  
                     Splošno ime,
                     identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „277
                  
                  
                     bakrove spojine:
                  
                  
                      
                  
                  
                      
                  
                  
                     1. december 2009
                  
                  
                     31. januar 2018
                  
                  
                     DEL A
                     Registrira se lahko samo kot baktericid in fungicid.
                     DEL B
                     Pri ocenjevanju vlog za registracijo fitofarmacevtskih sredstev, ki vsebujejo baker, za druge uporabe kot za paradižnike v rastlinjakih, so države članice zlasti pozorne na merila iz člena 4(3) Uredbe (ES) št. 1107/2009 in zagotovijo, da se pred odobritvijo takšne registracije predložijo vsi potrebni podatki in informacije.
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo sklepi poročila o pregledu za bakrove spojine ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 23. januarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 specifikacijo tehničnega materiala v tržni proizvodnji, ki mora biti potrjena z ustreznimi analitskimi podatki. Testni material, uporabljen v dokumentaciji o toksičnosti, je treba primerjati in preveriti glede na specifikacije tehničnega materiala,
                              
                           
                                 —
                              
                              
                                 varnost izvajalcev in delavcev ter zagotoviti, da je v pogojih uporabe po potrebi predpisana uporaba ustrezne osebne zaščitne opreme,
                              
                           
                                 —
                              
                              
                                 zaščito vode in neciljnih organizmov. V zvezi s temi opredeljenimi tveganji je treba po potrebi uporabiti ukrepe za zmanjšanje tveganja, kot so varovalni pasovi,
                              
                           
                                 —
                              
                              
                                 količino uporabljene aktivne snovi in zagotoviti, da so registrirane količine odmerkov in število tretiranj najmanjši možni za doseganje želenega učinka ter ne povzročajo nesprejemljivega vpliva na okolje, pri čemer se upošteva vrednost ozadja bakra na mestu nanosa.
                              
                           Prijavitelji predložijo Komisiji, Agenciji in državam članicam program spremljanja občutljivih območij, kjer je onesnaženje tal in vode (vključno z usedlinami) z bakrom zaskrbljujoče ali lahko postane zaskrbljujoče.
                     Ta program spremljanja predložijo do 31. julija 2015. Vmesni rezultati takšnega programa spremljanja se državi članici poročevalki, Komisiji in Agenciji do 31. decembra 2016 predložijo v obliki vmesnega poročila. Končni rezultati se predložijo do 31. decembra 2017.“
                  
               
                     bakrov hidroksid
                     št. CAS 20427-59-2
                     št. CIPAC 44.305
                  
                  
                     Copper (II) hydroxide
                  
                  
                     ≥ 573 g/kg
                  
               
                     bakrov oksiklorid
                     št. CAS 1332-65-6 ali 1332-40-7
                     št. CIPAC 44.602
                  
                  
                     Dicopper chloride trihydroxide
                  
                  
                     ≥ 550 g/kg
                  
               
                     bakrov oksid
                     št. CAS 1317-39-1
                     št. CIPAC 44.603
                  
                  
                     Copper oxide
                  
                  
                     ≥ 820 g/kg
                  
               
                     bordojska mešanica
                     št. CAS 8011-63-0
                     št. CIPAC 44.604
                  
                  
                     ni dodeljeno
                  
                  
                     ≥ 245 g/kg
                  
               
                     trivalentni bakrov sulfat
                     št. CAS 12527-76-3
                     št. CIPAC 44.306
                  
                  
                     ni dodeljeno
                  
                  
                     ≥ 490 g/kg
                     Naslednje nečistoče so s toksikološkega vidika problematične in ne smejo presegati naslednjih ravni (izraženo v g/g):
                     
                                  
                              
                              
                                 svinec, največ 0,0005 g/g vsebnosti bakra;
                              
                           
                                  
                              
                              
                                 kadmij, največ 0,0001 g/g vsebnosti bakra;
                              
                           
                                  
                              
                              
                                 arzen, največ 0,0001 g/g vsebnosti bakra.